CELEX: C2004/273/07
Language: et
Date: 2004-11-06 00:00:00
Title: Euroopa Kohtu otsus (teine koda) 14. september 2004 kohtuasjas C-385/02: Euroopa Ühenduste Komisjon versus Itaalia Vabariik (Liikmesriigi kohustuste rikkumine — Direktiiv 93/37/EMÜ — Riiklik ehitustööleping — Läbirääkimistega menetlus hanketeadet avaldamata)

6.11.2004   
            
            
               ET
            
            
               Euroopa Liidu Teataja
            
            
               C 273/4
            
         
      EUROOPA KOHTU OTSUS
   
   (teine koda)
   14. september 2004
   kohtuasjas C-385/02: Euroopa Ühenduste Komisjon versus Itaalia Vabariik (1)
   
   (Liikmesriigi kohustuste rikkumine - Direktiiv 93/37/EMÜ - Riiklik ehitustööleping - Läbirääkimistega menetlus hanketeadet avaldamata)
   (2004/C 273/07)
   Kohtumenetluse keel: itaalia
   Kohtuasjas C-385/02: Euroopa Ühenduste Komisjon (esindajad K. Wiedner ja R. Amorosi) versus Itaalia Vabariik (esindaja M. Fiorilli), mille esemeks on EÜ asutamislepingu artikli 226 alusel esitatud liikmesriigi kohustuste rikkumise hagi, algatatud 28. oktoobril 2002. aastal, on Euroopa Kohus (teine koda), koosseisus: koja esimees C. W. A. Timmermans, kohtunikud J.-P. Puissochet, J. N. Cunha Rodrigues (ettekandja), R. Schintgen ja N. Colneric; kohtujurist J. Kokott, kohtusekretär vanemametnik Múgica Arzamendi, 14. septembril 2004 teinud otsuse, mille resolutiivosa on järgmine:
   
               1.
            
            
               Itaalia Vabariik ei ole järginud nõukogu 14. juuni 1993. aasta direktiivist 93/37/EMÜ, millega kooskõlastatakse riiklike ehitustöölepingute sõlmimise kord, eriti selle artikli 7 lõikest 3 tulenevaid kohustusi, kuna Magistrato per il Po di Parma, mis on riigihangetega tegeleva ministeeriumi (praegu infrastruktuuri- ja transpordiministeerium) kohalik asutus, oli Parma vooluveekogu tulvaala väljaehituse lõpuleviimistöödeks Marano piirkonnas (Parma omavalitsusüksus), Enza vooluveekogu tulvaala rajamis- ja lõpuleviimistöödeks ning Terdoppio vooluveekogu tulvatõkestamistöödeks Cerano'st edelas sõlminud lepinguid läbirääkimistega menetluse alusel hanketeadet avaldamata, samas kui selleks ettenähtud tingimused ei olnud täidetud.
            
         
               2.
            
            
               Jätta kohtukulud Itaalia Vabariigi kanda.
            
         
      (1)  EÜT C 323, 21.12.2002.